Možnosť pociťovania menštruačných príznakov počas ranného tehotenstva
Dobrý deň , chcela by som sa opýtať či je možné pociťovať menštruačné príznaky aj počas ranného tehotenstva . Menštruacia mi mešká 4 dni a s partnerom máme nechránený sex . Trošku ma mätie bolesť v podbrušku ktorá sa podobá na menštruačnú bolesť . Robila som test až neskoro večer, vyšiel negatív .
Dobrý deň,
ďakujeme za Vašu otázku.
Bolesť v podbrušku môže mať množstvo príčin. Jej súvis s prípradným tehotenstvom nie je vylúčená. Vzhľadom na negatívny tehotenský test je potrebné zvážiť aj iné dôvody meškajúcej menštruácie. Tie môžu zahŕňať napríklad stres, úzkosť, výkyvy hmotnosti, hormonálnu nerovnováhu, prebiehajúce ochorenie, prípadne niektoré užívané lieky. Pokiaľ sa však menštruácia oneskorí o viac ako týždeň, alebo sa pridružia iné príznaky, bez ohľadu na výsledok tehotenského testu, sa obráťte na gynekológa.
Prajem všetko dobré.
S pozdravom
PharmDr. Veronika Kiabová